Beth Ross

Elizabeth "Beth" Ross (s. 6. lokakuuta 1996) on uusiseelantilainen soutaja. Hän voitti kahdeksikossa maailmanmestaruuden Ottensheimissa 2019 ja saavutti olympiahopeaa vuodelle 2021 siirretyissä Tokion olympialaisissa. Tokiossa joukkue hävisi kultaa voittaneelle Kanadan venekunnalle 0,91 sekuntia, ja Ottensheimissa ero hopeajoukkue Australiaan oli 2,72 sekuntia. Sarasotan MM-kilpailuissa 2017 Ross sijoittui perämiehettömässä nelosessa kymmenenneksi ja Plovdivin MM-kilpailuissa 2018 kahdeksikossa seitsemänneksi.

Lähteet 

Uusiseelantilaiset soutajat
Uusiseelantilaiset olympiamitalistit
Vuonna 1996 syntyneet
Elävät henkilöt